**Līgums Nr.** *<skat. Datnes nosaukumā>*

**Par Centrālās finanšu un līgumu aģentūras**

**Kohēzijas politikas fondu vadības informācijas sistēmas**

**e-vides izmantošanu**

*Lūdzu aizpildīt* \_\_ ***<DATUMS - skat.laika zīmogā>***

*(vieta)*

Centrālā finanšu un līgumu aģentūra, Smilšu ielā 1, Rīgā, LV-1919, reģistrācijas Nr. 90000812928, tās Informācijas sistēmu attīstības departamenta Informācijas sistēmu attīstības nodaļas vadītājas Patricijas Dilānes personā kura rīkojas uz Ministru kabineta 2012.gada 6.novembra noteikumu Nr.745 „Centrālās finanšu un līgumu aģentūras nolikums” un Centrālās finanšu un līgumu aģentūras 01.01.2024. iekšējiem noteikumiem Nr.39-1-3/77 “Paraksta tiesību piešķiršanas un izmantošanas noteikumi” 19.punkta pamata (turpmāk – **Aģentūra)**, no vienas puses un

*Lūdzu aizpildīt*

*( juridiskās personas vai iestādes nosaukums un nodokļu maksātāja reģistrācijas numurs )*

*Lūdzu aizpildīt*

*( juridiskās personas vai iestādes paraksttiesīgās personas vārds, uzvārds, amats)*

personā (turpmāk – **Klients**), no otras puses,

abi kopā – Puses, katrs atsevišķi – Puse, noslēdz šādu līgumu par Kohēzijas politikas fondu vadības informācijas sistēmas (turpmāk – KPVIS) e-vides izmantošanu (turpmāk – līgums).

1. **Līgumā lietotie termini**
   1. **Elektroniskais dokuments –** projekta iesniegums, maksājuma pieprasījums un citi dokumenti, kas izveidoti, uzglabāti un iesniegti, izmantojot KPVIS e-vidi;
   2. **Klients –** fiziska vai juridiska persona, kuras vārdā parakstīts līgums par KPVIS e-vides izmantošanu;
   3. **KPVIS e-vide –** Kohēzijas politikas fondu vadības informācijas sistēmas elektroniskās pieteikšanās sistēma, kas pieejama Klienta lietotājiem datu ievadei, apskatīšanai un iesniegšanai;
   4. **Lietotājs –** Klienta noteikta fiziska persona (pilnvarnieks), kurai, pamatojoties uz pilnvarojumu, ir piešķirtas tiesības pārstāvēt Klientu pilnvarojumā noteiktajā apjomā un kurai Aģentūra piešķir KPVIS e-vides lietotāja piekļuves tiesības;
   5. **Lietotāju administrators –** Klienta paraksttiesīgā persona, vai tās deleģētais (pilnvarotais) lietotājs, kurš Klienta vārdā administrē lietotāju tiesības (piešķir, maina, anulē) Klienta pārziņā esošajiem projektiem (darbojas ar pārpilnvarojuma tiesībām);
   6. **Lietotāja identifikators –** zīmju virkne Lietotāja viennozīmīgai atpazīšanai. KPVIS e-vidē izveidots lietotājvārds, kas sastāv no Lietotāja vārda un uzvārda bez garumzīmēm, kurus atdala ar punktu (vienāda vārda un uzvārda gadījumā lietotājvārdam pievieno ciparu);
2. **Līguma priekšmets**
   1. Pamatojoties uz Elektronisko dokumentu likuma 3.panta otro daļu un atbilstoši normatīvajiem aktiem par KPVIS e-vidi, Puses vienojas par kārtību, kādā Lietotājs iesniedz dokumentus KPVIS e-vidē un kārtību, kādā Lietotājs izmanto KPVIS e-vidi.
   2. Puses vienojas, ka Lietotāja KPVIS e-vidē apstiprinātais un iesniegtais elektroniskais dokuments pēc apstiprināšanas Aģentūrā (pēc tam, kad Aģentūra ir nosūtījusi uz Lietotāja e‑pasta adresi paziņojumu par Lietotāja apstiprinātā un iesniegtā dokumenta pieņemšanu), ir līdzvērtīgs parakstītam dokumentam un tam ir juridiskais spēks.
   3. Parakstīts Pilnvarojums-lietotāju tiesību veidlapa (līguma 1.pielikums) dod tiesības veidlapā norādītajām pilnvarotajām personām parakstīt KPVIS e-vidē iesniegumus, līgumus par projekta īstenošanu (ja tas apakšsistēmā ir nodrošināts tehniski), līgumu grozījumus vai citus dokumentus.
3. **Pušu pienākumi un tiesības**
   1. Aģentūrai ir pienākums pēc līguma abpusējas parakstīšanas un pēc Klienta paraksttiesīgās personas aizpildītas un parakstīta Pilnvarojuma-lietotāju tiesību veidlapas saņemšanas, 5 (piecu) darba dienu laikā uz tiesību veidlapā-pilnvarā norādīto Lietotāja e-pasta adresi nosūtīt informatīvu e-pastu par tiesību piešķiršanu KPVIS e-videi.
   2. Aģentūras tiesības:
      1. vienpusēji izbeigt līgumu, ja Lietotājs neievēro KPVIS lietošanas noteikumus, kā arī citos gadījumos, nosūtot Klientam rakstisku paziņojumu;
      2. mainīt, anulēt vai bloķēt Lietotāja piekļuves tiesības KPVIS e-videi saskaņā ar KPVIS lietošanas noteikumiem;
      3. vienu reizi gadā, izlases kārtībā, veikt Klienta Lietotāju auditu, nosūtot Lietotāju pārskatu uz šī līguma 4.14.apakšpunktā norādīto Klienta e-pasta adresi.
   3. Klienta pienākumi:
      1. informēt Lietotājus par to personas datu apstrādi, kas nepieciešami līguma 1.pielikuma aizpildīšanai;
      2. noslēdzot līgumu noteikt Lietotāju administratoru (vienu vai vairākus), iesniedzot Pilnvarojumu-lietotāju tiesību veidlapu (līguma 1.pielikums) par atbilstošo apakšsistēmu;
      3. ja nepieciešams piešķirt papildu tiesības, tās mainīt vai anulēt, tad Klienta Lietotāju administrators veic tiesību piešķiršanu/maiņu/anulēšanu KPVIS e-vides sadaļā “Lietotāju pārvaldība";
      4. uzņemties atbildību un segt zaudējumus, kurus Lietotājs nodarījis Aģentūrai, izmantojot KPVIS e-vidi neatbilstoši KPVIS lietošanas noteikumiem;
      5. saņemot Lietotāju audita pārskatu no Aģentūras, veikt Lietotāju pārbaudi un, nepieciešamības gadījumā, to aktualizēšanu Lietotāju pārvaldības sadaļā, kā arī sniegt atbildi Aģentūrai par izmaiņu veikšanu.
   4. Klienta tiesības:
      1. pieprasīt citam Lietotājam vai Lietotāju administratoram piekļuvi KPVIS e-videi, veicot nepieciešamās darbības KPVIS e-vides sadaļā “Lietotāju pārvaldība”;
      2. izbeigt līgumu, ne mazāk ka 30 dienas iepriekš nosūtot Aģentūrai rakstisku paziņojumu.
4. **Citi noteikumi**
   1. Paraksttiesīgajai personai automātiski tiek piešķirtas “A” tiesības uz visām Klienta projektu sadaļām, kā arī lietotāju administrēšanas tiesības.
   2. Izmaiņas KPVIS lietošanas noteikumos Aģentūra var veikt bez saskaņošanas ar Klientu. Šī līguma izpildē Puses izmanto KPVIS lietošanas noteikumu aktuālo versiju, kas pieejama KPVIS sadaļā “Palīdzība”. Par izmaiņām KPVIS lietošanas noteikumos Klients tiek informēts, pieslēdzoties KPVIS e-videi.
   3. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs
   4. Aģentūra neatbild par iespējamām neprecizitātēm un kļūdām Lietotāja KPVIS e-vidē apstiprinātajā un iesniegtajā elektroniskajā dokumentā, ja tās nav radušās Aģentūras vainas dēļ.
   5. Aģentūra neatbild par zaudējumiem, kas radušies Klientam vai Lietotājam, ja Klienta vai Lietotāja neuzmanības vai tīšas darbības rezultātā personas, kurām nav attiecīga pilnvarojuma, ir ieguvušas iespēju nesankcionēti izmanot KPVIS e-vidi.
   6. Puses vienojas, ka visus strīdus un domstarpības, kuras rodas saistībā ar līguma izpildi, Puses risina pārrunu ceļā, bet, ja vienošanās netiek panākta, tad Puses risina strīdu vispārējās jurisdikcijas tiesā Latvijas Republikas normatīvajos aktos noteiktajā kārtībā.
   7. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas, piemēram, ugunsgrēka, dabas stihijas, karadarbības, kā arī jebkuru ārkārtēja rakstura apstākļu iestāšanās rezultātā, kurus Puses nevarēja ne paredzēt, ne novērst. Puse, kuru līgumsaistību izpildi ir ietekmējuši nepārvaramas varas apstākļi, bez kavēšanās informē par to otru Pusi. Saistību izpildes termiņš, Pusēm vienojoties, tiek pagarināts par laiku, kas vienāds ar nepārvaramas varas apstākļu izraisīto aizkavēšanos.
   8. Līgums ir sagatavots uz 3 (trīs) lapām, parakstīts ar drošu elektronisko parakstu. līgums stājas spēkā ar tā pēdējā droša elektroniskā paraksta un laika zīmoga pievienošanas datumu un ir noslēgts uz nenoteiktu laiku.
   9. Grozījumus līgumā noformē, Pusēm savstarpēji rakstveidā vienojoties.
   10. Līguma parakstīšanas brīdī tam ir 1.pielikums “Pilnvarojums-lietotāju tiesību veidlapa” uz 1 lapas;
   11. Ja līgums tiek izbeigts saskaņā ar līguma 3.2.1.apakšpunktu pēc Aģentūras iniciatīvas, tas uzskatāms par izbeigtu ar datumu, kas norādīts Aģentūras paziņojumā par līguma izbeigšanu.
   12. Ja Klients iesniedz Aģentūrai līguma 3.4.2.punktā minēto paziņojumu, Aģentūra un Klients paraksta vienošanos par līguma izbeigšanu, kas stājas spēkā tās parakstīšanas dienā.
   13. Aģentūras kontaktinformācija: tālr.: 20003306 vai 66939696, e-pasts: [vis@cfla.gov.lv](mailto:cfla@cfla.gov.lv).
   14. Klienta kontaktinformācija KPVIS e-vides izmantošanas jautājumos: vārds, uzvārds *Lūdzu aizpildīt* ; tālr: *Lūdzu aizpildīt* , e-pasts: *Lūdzu aizpildīt* .

**V. Pušu rekvizīti un paraksti**

|  |  |
| --- | --- |
| **Aģentūras vārdā**  (*elektroniskais paraksts*)  Patricija Dilāne  Centrālās finanšu un līgumu aģentūras  Informācijas sistēmu attīstības departamenta  Informācijas sistēmu attīstības  nodaļas vadītāja | **Klienta vārdā**  (*elektroniskais paraksts*)  *Lūdzu aizpildīt* \_\_\_\_\_\_\_\_\_\_\_\_\_\_  Parakstītāja vārds, uzvārds  *Lūdzu aizpildīt*\_\_\_\_\_\_\_\_\_\_\_\_\_\_  Parakstītāja amats |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU